Noordwes: Man op hoewe aangeval | Netwerk24
REGSTREEKS: SA t. Indië (SA: 81/3)
"Die aanval was omstreeks 08:30, maar is eers heelwat later by die polisie aangemeld," het kol. Adéle Myburgh, 'n provinsiale polisiewoordvoerder, by navraag gesê.
Volgens Myburgh is die man deur die rowers op sy hoewe oorval en met 'n baksteen oor die kop geslaan.
"Hy het 'n groot wond aan die agterkant van sy kop. Die verdagtes, van wie ten minste een gewapen was, het toe die man vasgebind en sy huis geplunder. Hulle het met 'n kluis, waarin daar ten minste een vuurwapen is, 'n selfoon en juweliersware in sy Toyota Hilux-bakkie op die vlug geslaan. Niemand anders is in die voorval beseer nie," het Myburgh gesê.
Familielede het later die dag op die man afgekom, hom losgemaak en die polisie gekontak. Hy is behandel nadat 'n ambulans na die toneel ontbied is.